Nr. UVT: 43503/27.09.2019

Către Facultatea de \_\_\_\_\_\_\_\_\_\_\_

În atenția Domnului/ Doamnei Decan,

Coordonatorilor Departamentali Erasmus+,

Prin prezenta, vă transmitem calendarul selecției studenților și proaspăt absolvenților pentru mobilități Erasmus+ Placement în Comunitatea Europeană pentru anul universitar 2019-2020/ 2020-2021 precum și conținutul dosarului de candidatură.

**Calendarul selecției**:

* depunerea dosarelor la **Departamentul de Relații Internaționale** (cam. 155 B – et. I, clădirea UVT): 30 septembrie – 18 octombrie 2019;
* selecția studenților: 21 - 24 octombrie 2019;
* contestaţii: 25 octombrie 2019;
* afișarea rezultatelor: 25 octombrie 2019.

Dosarul de candidatură se depune la Departamentul de Relații Internaționale (cam. 155 B – et. I, clădirea UVT) și trebuie să conțină următoarele documente:

* Cerere către Coordonatorul Instituțional Erasmus+ (se menționează facultatea, secția, anul, organizația pentru care se aplică – maxim 3 opțiuni în ordinea preferinței);
* Adeverință cu media anilor anteriori;
* Curriculum Vitae într-o limbă de circulație internațională – se poate folosi modelul european de CV: Europass;
* Certificat de cunoaștere a limbii țării respective sau a limbii în care se va desfășura activitatea la organizația gazdă (poate fi orice diplomă care atestă cunoștințe medii de limbă străină sau certificate emise de departamentele de limbi străine ale fiecărei facultăți; nu și pentru studenții care studiază limba respectivă ca parte integrantă din specializarea lor);
* Scrisoare de motivație care să justifice organizația aleasă (conține informații despre programul de practică propus);
* Dovada acceptului din partea organizației (invitație, scrisoare de acceptare, e-mail de acceptare etc.) – Opțional.

În anul universitar 2019 – 2020, un stagiu Erasmus+ Placement pentru studenți este de **minim 2 luni – maxim 3 luni** și se poate derula imediat după finalizarea selecției, însă nu poate începe mai târziu de 1 august 2020. Studentul trebuie să finalizeze mobilitatea până cel târziu la data de 30 septembrie 2020. Dacă în urma selecției rămân locuri neocupate, se va lua în calcul posibilitatea de prelungire a stagiului de plasament, însă nu și mai târziu de 30 septembrie 2020.

În anul universitar 2020 – 2021, un stagiu Erasmus+ Placement pentru proaspăt absolvenți este de **minim 2 luni – maxim 3 luni** și se poate derula imediat după finalizarea ciclului de studii și promovarea examenului de licență/ disertație/ doctorat, însă nu poate începe mai târziu de 1 august 2021. Studentul trebuie să finalizeze mobilitatea până cel târziu la data de 30 septembrie 2021. Dacă în urma selecției rămân locuri neocupate, se va lua în calcul posibilitatea de prelungire a stagiului de plasament, însa nu și mai târziu de 30 septembrie 2021.

Sprijinul financiar care se va acorda studenților în anul universitar 2019-2020 este de **720 EURO pe lună** (cu excepţia mobilităţilor care vor avea loc în Bulgaria, Croația, Cehia, Estonia, Letonia, Lituania, Macedonia, Polonia, Serbia, Slovacia, Slovenia, Turcia, Ungaria– pentru aceste state, nivelul grantului acordat este de **670 EURO pe lună**).

Un student poate beneficia de o mobilitate Erasmus+ Placement și dacă a beneficiat de o mobilitate Erasmus+ Studii.

Un student poate beneficia de până la 12 luni de mobilitate Erasmus+ pe fiecare ciclu academic (licență, masterat, doctorat).

Mai multe informații despre mobilitățile Erasmus+ Placement sunt disponibile pe site-ul Departamentului de Relații Internaționale, la următoarea adresă:

<http://ri.uvt.ro/informatii-generale-3/>

De asemenea, vă aducem la cunoștință faptul căîn data de **10** **octombrie 2019**, în A01, începând cu ora **15:00**, Departamentul de Relaţii Internaţionale va organiza un **seminar de informare** referitor la mobilitățile Erasmus+ pentru studenți. La această întâlnire sunt invitați studenţii UVT interesaţi să participe la programul de mobilităţi Erasmus+. Vă rugăm să diseminaţi această informaţie în rândul studenților interesaţi să participe la program.

Menţionăm faptul că sprijinul dumneavoastră în diseminarea acestor informaţii în rândul studenţilor este de un real ajutor în demersul echipei noastre de a informa corect toţi studenţii UVT interesaţi să participe la programul de mobilităţi Erasmus+.

Vă rugăm să nu ezitați să ne contactați pentru informații suplimentare!

Coordonator Instituțional Erasmus+, Responsabil Erasmus+ Outgoing,

Mobilități de Plasament,

Dr. Oana-Roxana IVAN dr. Mihaela-Elisabeta PROTEASA-POPUȚA